**Γνωρίζω, Δεν Ξεχνώ, Διεκδικώ**

Ο διαχρονικός στόχος «Γνωρίζω, Δεν ξεχνώ, Διεκδικώ» αποτελεί και φέτος έναν από τους βασικούς εκπαιδευτικούς στόχους του σχολείο μας, ο οποίος προωθείται διαθεματικά, μέσα από διάφορες θεματικές ενότητες και μαθήματα του Αναλυτικού Προγράμματος. Οι κύριες παράμετροι του συγκεκριμένου στόχου είναι τρεις: (α) Γνωρίζω τον τόπο μου, (β) Δεν Ξεχνώ την κατεχόμενη γη μου (γ) Διεκδικώ την απελευθέρωση και την επανένωση της πατρίδας μου.

# Στο πλαίσιο αυτό, στις 15 Νοεμβρίου 2019 πραγματοποιήθηκε ενδοσχολική ημερίδα μνήμης κατεχομένων και καταδίκης της ανακήρυξης του ψευδοκράτους. Οργανώθηκαν διάφοροι σταθμοί μέσα από τους οποίους οι μαθητές και οι μαθήτριες είχαν την ευκαιρία να γνωρίσουν τις κατεχόμενες περιοχές και να προβληματιστούν για τα αποτελέσματα της τουρκικής εισβολής. Ήταν μια δημιουργική μέρα με ποικιλία δραστηριοτήτων κατά την οποία τα παιδιά συμμετείχαν ενεργά και με αβίαστο τρόπο έμαθαν πολλά για την κατεχόμενη γη μας.

# Αναλυτικότερα λειτούργησαν οι πιο κάτω σταθμοί:

* Παρουσίαση από άτομα της Διερευνητικής Επιτροπής για τους Αγνοούμενους (ΔΕΑ)
* Συνέντευξη από πρόσφυγα
* Συνέντευξη από αιχμάλωτο πολέμου
* Γνωρίζω τη Λάπηθο – Αγγειοπλασική
* Επεξεργασία διηγήματος: «Χαρταετοί». Κατασκευή χαρταετών με μηνύματα ειρήνης.
* Εικαστική παρέμβαση σε φωτογραφίες πολέμου
* Παιχνίδι ερωτήσεων στον υπολογιστή με σχετικές έννοιες
* Εικονογράφηση κυπριακού παραμυθιού
* Εντοπισμός κατεχόμενων χωριών στον χάρτη
* Παζλ
* Stop motion animation
* Η ζωή και το έργο του Μιχαήλ Κάσσιαλου
* Συνθήματα ειρήνης στα αγγλικά
* Διδασκαλία και επεξεργασία τραγουδιού
* Παρουσίαση πορειών που έγιναν για καταδίκη τουρκικής εισβολής. Γνωριμία με σύμβολα ειρήνης και δημιουργία πανό.
* Καράβι της Κερύνειας.
* Προσφυγικός καταυλισμός – κουίζ
* Χοροί